“ТОПЛОФИКАЦИЯ – ПЛЕВЕН” – ЕАД
ДОКЛАД – АНАЛИЗ
ЗА ПРОИЗВОДСТВЕНАТА ДЕЙНОСТ И ФИНАНСОВОТО 
СЪСТОЯНИЕ НА “ТОПЛОФИКАЦИЯ – ПЛЕВЕН”ЕАД ЗА 2014 Г.
“Топлофикация – Плевен” ЕАД  е търговско дружество на територията на гр. Плевен с предмет на дейност – комбинирано производство, разпределение и пласмент на топлоенергия и електроенергия  за промишлеността и комунално-битовия сектор изразяващи се в следното:

* “Производство на електрическа и топлинна енергия” съгласно Лицензия издадена с Решение № Л-058/08.01.2001 година на Държавна комисия за енергийно регулиране - София за срок от 20 години.

*  “Пренос на топлинна енергия” съгласно Лицензия издадена с Решение № Л-059/08.01.2001 година на Държавна комисия за енергийно регулиране - София за срок от 20 години.

*  Разпределение и пласмент на топлинна енергия

*  Ремонт на енергийни и топлофикационни съоръжения

*  Инженерингова дейност

*  Инвестиции и търговска дейност

За осъществяване на дейността  в топлоизточника са монтирани:

*  Газова Турбина с електрическа мощност 32 МВт и Котел-утилизатор с производителност до 72 тона пара на час и 10 МВт топлинна енергия с топлоносител гореща вода;

*  4 броя парни котли, в т.ч. 2 броя с производителност 75 т/ч и 2 броя с производителност 120 т/ч;

*  3 броя   парни  турбини  с  единична   мощност  12 МВт

*  бойлерна  уредба  с  обща  топлинна мощност 128 МВт

Топлинната енергия произвеждана от “Топлофикация-Плевен” ЕАД се предоставя на потребителите с топлоносител гореща вода и топлоносител водна пара.

С топлоносител гореща вода, с температура определена по температурен график 130/70 0С се подава на потребителите за отопление и битово горещо водоснабдяване в гр. Плевен по две топлофикационни магистрали. Първа градска топлофикационна магистрлала с диаметър Ду 600 мм. и Втора градска топлофикационна магистрала с диаметър Ду 800 мм. Минималния диаметър на топлопреносната мрежа е Ду 40 мм.

Общата дължина на топлопреносната мрежа е 182 669 метра. От тях 846 м. е въздушно положена, 135 766 м. е положена в непроходим канал и 45 957 м. е изпълнена с предварително изолирани тръби, безканално полагане.

Топлинна енергия с топлоносител водна пара с параметри налягане Р=0.8 МПа и температура Т=240 0С се подава към промишлените потребители по три парни и кондензни магистрали. Парните магистрали са с обща дължина 10 236 м и с диаметър от Ду 150 мм. до Ду 400 мм. Кондензната магистрала е с обща дължина 8 906 м. и диаметър от Ду 50 мм. до Ду 150 мм. 
Към 31.12.2014 г. към “Топлофикация – Плевен” ЕАД са  включени  за отопление и БГВ 1 268 абонатни станции, от които 1 112 за жилищни нужди и 170 за стопански нужди с 30 573 бр. потребители и отопляем обем 5 522 017 м3. Към същата дата напълно отказали се от ползване на топлинна енергия от 2002 г. с декларация по чл.153, ал.2 от ЗЕ са  61 абонатни станции и 96 отклонения включени към други абонатни станции. Временно отказали се от топлинна енергия за сезон 2014/2015 г. са 29 бр. абонатни станции.  

Основно гориво за производство е природен газ. Доставчик на горивото е “Булгаргаз” – ЕАД.

“Топлофикация-Плевен”-ЕАД има сключен договор за доставка на природен газ с “Булгаргаз”-ЕАД. Договорът е в сила за периода от 01.01.2014 до 31.12.2014 г. Газта  за Дружеството се доставя от АГРС “Комудара” по собствен газопровод с дължина 12,1 км с налягане 5 bar. Дружеството няма посредник при доставката на природен газ. 

“Топлофикация – Плевен”ЕАД произвежда електроенергия като съпътстващ продукт на производството на топлинна енергия и е участник в регулирания пазар на електрическа енергия. Произведената от парните турбини енергия се продава на ЧЕЗ Електро, а произведената от газотурбинната инсталация електроенергия се продава на НЕК-ЕАД. Дружеството има сключен  договор за изкупуване на произведената електрическа енергия на 20kv. С ЧЕЗ, а с НЕК няма поради нормативни промени и свързаните с тях структурни промени в НЕК. 
Производството на топлинна енергия зависи от топлинния товар на потребителите на промишлена пара и гореща вода. За произвеждането й в дружеството се използват подходящи технологични схеми на работа на когенерация, котлоагрегати, турбогенератори и бойлерна уредба с цел използването на минимално количество гориво за произвеждането на единица енергия. Потреблението на топлинна енергия е свързано със състоянието на топлопреносната мрежа /изолация и амортизация/, работа на абонатните станции, загуба на топлина от жилищните сгради, наличието на индивидуални разпределители и термостатични вентили на отоплителните тела и ефективно използване на топлинната енергия за производствени нужди от фирмите.  

I.РИСКОВИ ФАКТОРИ

Рисковете, свързани с развитието на Дружеството, се разделят на:

· систематични (произтичащи от пазара) - зависят от колебанията в икономиката като цяло;

· несистематични - представляват частта от общия риск, която е специфична за дружеството и за отрасъла, в който то оперира, и се разделят на секторни и индивидуални.

СИСТЕМАТИЧНИ РИСКОВЕ

Систематичните рискове са свързани с пазара и макросредата, в която Дружеството функционира, поради което те не могат да бъдат управлявани и контролирани от ръководния екип на “Топлофикация-Плевен” ЕАД. Влиянието на систематичните рискове може да бъде ограничено чрез събирането и анализирането на текущата информация за макросредата, както и чрез използване на прогнози от независими източници за състоянието на икономиката като цяло.  

Макроикономически риск 

Това е рискът от макроикономически сътресения, които се измерват с реализирания икономически растеж, увеличаване/намаляване на производителността и доходите на населението и др. Положителните/негативните тенденции в макроикономическата обстановка влияят на пазарното представяне и на крайните резултати от дейността на всички сектори в икономиката.

Основните постижения на страната, които се отбелязват от международните рейтингови агенции, са: стабилизирането на финансовата система, ниския размер на външния дълг спрямо БВП, подобрената платежоспособност, благоприятната среда за директни чуждестранни инвестиции.

Инфлационен риск

Това е рискът от намаление на покупателната сила и обезценка на местната валута. Рискът от повишаване на инфлацията води до обезценяване на направените инвестиции или стойността на спестяванията във времето и намаляване на реалната им доходност. Хармонизираният индекс на потребителските цени показва, че през 2012 г. инфлацията в България е била 2.4% - данни на Евростат. Въпреки положителните тенденции, касаещи инфлационния индекс, следва да се отчете, че отвореността на българската икономика към чуждестранни стоки и енергийни източници и фиксирания курс на лева към еврото пораждат риск от внос на инфлация. Предвид ангажиментите на страната да стане член на ЕВС и свързаните с това изисквания спрямо инфлацията, може да се очакват мерки от страна на БНБ и правителството за задържане на инфлацията в определените рамки (Маастрихтските критерии за членство в ЕВС). Въпреки това всеки инвеститор в ценни книжа на българския пазар би трябвало добре да осмисли и отчете както текущите нива на инфлационния риск, така и бъдещите възможности за неговото проявление. 

Валутен риск

Този риск е свързан с възможността приходите и разходите на икономическите субекти в страната да бъдат негативно повлияни от промените на валутния курс на националната валута. За България конкретно, това е риск от преждевременен отказ от условията на паричен съвет при фиксиран курс на националната валута 1.95583 лв. за 1 евро, който действа от 1997г. с цел ограничаване на паричното предлагане, като първоначално курсът на лева е фиксиран към германската марка и след това към единната европейска валута. Поддържането на системата на валутен борд се счита за един от съществените елементи на провежданата икономическа реформа и изисква продължаваща политическа подкрепа за водената стабилизационна политика. Поддържането на валутния борд доведе до значително намаляване на инфлацията, подпомогна постигането на устойчив растеж на БВП и редуцирането на бюджетния дефицит. Предвид приетата политика от страна на Централната Банка, очакванията са за запазване на паричния съвет до приемането на страната в ЕВС. Фиксираният курс на лева към еврото носи за българската валута риска от неблагоприятни движения на курса на еврото спрямо другите основни валути (щатски долар, британски паунд, швейцарски франк) на международните финансови пазари.
Лихвен риск

Лихвеният риск е свързан с възможността лихвените равнища, при които емитентът финансира своята дейност, да се увеличат и в резултат на това нетните доходи на компанията да намалеят. Макар лихвеният риск да е част от риска, свързан с макросредата поради това, че основна предпоставка за промяна в лихвените равнища е промяна в макроикономическото състояние като цяло, компанията може да предприеме мерки за намаляване на влиянието на евентуално повишаване на лихвените равнища. През последните години лихвените нива в страната са стабилни, като се очаква присъединяването на страната ни към еврозоната да окаже допълнително положително влияние върху запазването на стабилността на лихвените равнища в България. „Топлофикация-Плевен“ ЕАД управлява лихвения риск посредством балансирано използване на различни източници на финансиране.  
Данъчен риск

Данъците, плащани от фирмите в България включват корпоративния данък, местни данъци и такси, данък добавена стойност, акцизи, износни и вносни мита. От определящо значение за финансовия резултат на „Топлофикация-Плевен“ ЕАД е запазването на текущия данъчен режим. Понастоящем корпоративният данък в България е 10%. 
Кредитен риск

Кредитният риск е непосредствено свързан с коментираното влияние на глобалната икономическа криза – това е рискът от затруднение или невъзможност икономическите субекти да изплащат задълженията си в пълен размер и навреме. Такъв риск би засегнал Топлофикация-Плевен ЕАД, в случай че клиентите на компанията не изплащат дължимите суми към нея, съответно за Дружеството възникват нарастващи вземания и нестабилни парични потоци. 
НЕСИСТЕМАТИЧНИ РИСКОВЕ

Бизнес риск

Бизнес рискът или още наречен отраслов риск, е свързан със състоянието и тенденциите в развитието на отрасъла. Бизнес рискът се определя от особеностите на отрасловите суровини и материали, конкуренцията в сектора, наличието и цената на специалистите, еластичността на търсенето на продукцията, достъпа до финансиране, технологиите и рентабилността на сектора. 

Секторът, в който оперира „Топлофикация-Плевен“ ЕАД е топлоенергетиката, електроенергетиката и топло- и електропроизводството. За тази индустрия е характерна по-малка цикличност в сравнение с други отрасли на икономиката. Въпреки това на сектора се отразява промяната в покупателната способност на населението, която беше понижена в последните  две години в следствие на кризата. Извършващото се преструктуриране на икономиката през последните години, повишението на енергийната ефективност и световната финансова криза доведоха до тенденция за намаляване на потреблението на електроенергия. Мерките за енергоспестяване, както и санирането на апартаментите на все повече домакинства допринасят за намалението на топлоенергия. 

През последните години компанията се опитва да намали производствените си разходи като модернизира основните производствени мощности и оборудване с цел постигане на по-добра ефективност на производството на топло и електро-енергия, както и с цел опазване на околната среда чрез по-екологично производство, което също ще спомогне за увеличаване на рентабилността.

Специфичен фирмен риск

Специфичният фирмен риск е свързан с естеството на дейност на Дружеството. За всяко дружество е важно възвръщаемостта от инвестираните средства и ресурси да съответства на риска, свързан с тази инвестиция.  

Търсенето на продукцията, произвеждана от „Топлофикация-Плевен“ ЕАД, се характеризира с относителна постоянност. Въпреки конкуренцията в сектора, „Топлофикация-Плевен“ ЕАД  се стреми да запазва и да увеличава квотата за производство, която се предоставя на крайните снабдители и потребители, за задоволяване на потребностите от топло и електроенергия в страната. 
Финансов риск (или кредитен риск)

Финансовият риск представлява допълнителната несигурност в случаите, когато фирмата използва привлечени или заемни средства. Тази допълнителна финансова несигурност допълва бизнес риска. Когато част от средствата, с които фирмата финансира дейността си, са под формата на заеми или дългови ценни книжа, то плащанията за тези средства представляват фиксирано задължение. 

Приемливата или “нормалната” степен на финансовия риск зависи от бизнес риска. Ако за фирмата съществува малък бизнес риск, то може да се очаква, че инвеститорите биха били съгласни да поемат по–голям финансов риск и обратно. Това е рискът, произтичащ от невъзможността на дадено дружество да посрещне задълженията си по обслужване на привлечените средства. Тази финансова несигурност допълва бизнес риска. 

Високото равнище на финансова автономност и съответно ниското ниво на финансова задлъжнялост са предпоставка за възможността на Дружеството да плаща регулярно своите дългосрочни задължения. Рискът от невъзможност за посрещане на текущите задължения на Дружеството може да настъпи както при значително забавяне на плащанията от страна на клиентите, така и при неправилно управление на паричните потоци от дейността на компанията. Неправилното управление на паричните потоци и евентуално настъпването на ликвидна криза могат да доведат до непредвидени загуби и пропуснати ползи за Дружеството. Противодействие на риска от намалена ликвидност може да бъде постоянното поддържане на минимални парични наличности и правилното управление на паричните потоци.

Към момента дружеството няма просрочени задължения. „Топлофикация-Плевен“ ЕАД генерира достатъчно парични потоци, управлявани професионално, за да може да покрие своите задължения. Ръководството на Дружеството има кредитна политика да оценява и контролира кредитния риск. 

Оперативен риск 

Оперативният риск е свързан със загуби или непредвидени разходи, свързани с измами, съдебни дела или проблеми в текущото управление и контрол. 

Разрастването на всяка компания носи три основни риска:

· риск от невъзможност да се посрещнат растящите нужди на бизнеса от оборотни средства;

· риск от загуба на контрол и/или визия за продължителен растеж от страна на мениджмънта;

· риск от затруднения при наемането на квалифициран персонал.

Компанията полага значителни усилия, за да управлява ефективно всички изброени рискове на растежа. Предприемат се мерки с цел намаляване на текучеството при основния производствен персонал. 

Инвеститорите на нововъзникващи пазари, какъвто е българския, следва да бъдат запознати, че тези пазари са обект на по-голям риск в сравнение с развитите пазари. Този по-голям риск е възможно да включва значителни правни, икономически и политически рискове. Освен това неблагоприятното политическо или икономическо развитие в други страни може да има значително негативно влияние върху БВП на България, нейната външна търговия и икономика като цяло. Лицата, които биха инвестирали в ценни книжа на Дружеството, трябва да отчитат влиянието на основните рискове за Дружеството върху инвестициите си.  

II.ПРОИЗВОДСТВЕНА ПРОГРАМА
Сравнителен анализ на натуралните показатели за 2013 и 2014 година:                                                                                       

	НАТУРАЛНИ ПОКАЗАТЕЛИ
	2013 година
	2014 година
	Разлика

2014-2013

	Топлинна енергия


	Бруто
	МВтч.
	392 677
	387 491
	- 5 186

	
	Нето
	МВтч.
	208 626
	197 357
	-11 269

	
	Загуби
	МВтч.
	184 051
	190 134
	6 083

	
	Загуби
	%
	46,9
	49,1
	2,2

	Електри-ческа енергия
	Бруто
	МВтч.
	273 689
	323 914
	50 225

	
	Нето
	МВтч.
	254 352
	303 182
	49 562

	
	С.Н.
	МВтч.
	19 337
	20 732
	1 395



При сравнение на натуралните показатели за 2014 и 2013 г. се констатира следното:

· Незначително намаляване на брутно произведената топлинна енергия;

· Увеличаване на технологичните разходи при преноса на топлинната енергия;

· Значително увеличение на произведената и продадена електрическа енергия;

· Запазване на количеството електрическа енергия за собствени нужди;

Анализ на постигнатите натурални показатели през 2013 година:

· Увеличеното производство на електрическа енергия се дължи на пълноценното използване на основното средство за производство – газовата турбина с котел-утилизатор. Работните часове на турбината през 2014 година са 8 527.

· Запазването на нивото на собствени нужди от електроенергия е показател за ефективната работата на съоръженията през годината;

· Отчетеното минимално намаление на произведената и реализираната топлинна енергия при се дължи на по-високите средномесечни температури през отоплителния сезон, както предприетите от дружеството социални мерки за фиксиране на горната цена на топлата вода.

· Отчитаме увеличение на процента технологични загуби по преноса.

Разпределението на реализираната топлоенергия с топлоносител топла вода по видове потребители е както следва:

	Видове потребители
	2013 год.
	2014 год.

	Население
	145 110
	141 969

	Бюджетни организации
	23 935
	23 159

	Стопански организации
	14 043
	14 520

	Общо
	183 088
	179 648


Отчетено е незначително намаление на потреблението при населението и запазване на нивото на потребление при бюджетните и стопанските организации.


Производството и реализацията на топлинна енергия с топлоносител пара е видно от следната таблица:

	НАТУРАЛНИ ПОКАЗАТЕЛИ
	2013 година
	2014 година
	Разлика

2014-2013

	Топлинна енергия с топлоносител пара


	Бруто
	МВтч.
	57 921
	40 080
	-17 841

	
	Нето
	МВтч.
	25 538
	17 709
	-7 829

	
	Загуби
	МВтч.
	32 383
	22 371
	-10 012

	
	Загуби
	%
	55,9
	55,8
	0,1


През 2014 година се отчита намаление на брутното произведената и потребена топлинната енергия с топлоносител пара. Отчитаме и намаление на топлинните загуби по преноса.

IІІ. Изпълнение на инвестиционна и ремонтна програма на дружеството през 2014 година

1. Изпълнение на инвестиционната програма към 
31.12.2014 година

По инвестиционната програма за 2014 година са планирани за усвояване 1 174 х. лв. Към 31.12. 2014г. са изпълнени следните мероприятия и проекти:

· Доставена е и внедрена помпа за дозиране на „хидро хикс“  за корекционна обработка на водата. През четвърто тримесечие  ще се достави и въведе в експлоатация прехвърляща помпа за сярна киселина. 

· Извършено е изграждане на система за енергиен мониторинг  на произвежданата и изнасяна електроенергия. Предстои доизграждане с разработване възможност за дистанционно наблюдение от големи разстояния и трети лица.

· По проект  “ Подмяна на един брой питателна помпа 60ata-100t/h” са събрани оферти за доставка.

· По проект за  реконструкция на горивната система на котли №2 и №3 са изготвени технически задания, проведени работни срещи и се очакват оферти.

· Извършена е реконструкция и рехабилитация на  топлофикационни отклонения по топлопреносната мрежа.

· Доставени са материали за реконструкция и рехабилитация на топлофикационни отклонения през 2015г.

· Изработени са проекти за реконструкция и рехабилитация на обекти през 2015г. 

· Доставени са  регулиращи системи за АС и са реконструирани 17 бр. Абонатни Станции .

·  Изпълнява се проект за реконструкция на терминали и софтуер за безконтактен отчет на топломерите в АС.

· Доставени са водомери за АС и предстои доставка на вихрови разходомери за абонатни станции с топлоносител пара.

Усвоени са общо 753.5 хил. лв. Неизпълнението се дължи на забавеното изпълнение на проект „Реконструкция на ЗМПСтанция – честотно регулиране“ поради недостиг на средства от една страна и тежката експлоатационна схема след изграждането на когенерационната инсталация и разширението на бойлерна уредба.


2. Изпълнение на ремонтната програма към 
31.12.2014 година 

По ремонтната програма на дружеството са предвидени за изпълнение ремонтни работи на стойност 1 754 хил. лева.

Към 31.12.2014г. са извършени следните по важни ремонтни работи: 

· Профилактика и ремонт на питателни помпи.

· Извършена е профилактика и частичен ремонт на Мрежови  помпи.

· Извършена е профилактика и ремонт на всички спомагателни съоръжения на Турбогенератор №1. Поръчан е маслен изключвател от завода производител. Предстои подмяна и извършване настройка на хидравличната система за управление.

·  Извършена е профилактика и ремонт на всички спомагателни съоръжения на Турбогенератор №2

· Извършена е профилактика на Парогенератори № 4 и №5 и спомагателни съоръжения.

· Извършена е профилактика и ремонт на съоръжения в мазутно стопанство.

· Очаква се доставката  и подмяна на спирателна арматура в топлосилов цех.

· Извършвано е планово обслужване и частични ремонти по съоръжения на когенерацията.

·  Извършена е профилактика и частичен ремонт на КУтилизатора на когенерацията.

· Извършен е ремонт на топлоизолация.

· Извършен е ремонт на катионитов филтър №2 в цех “ХВО”.

· Започва ремонт на разтоварище за реагенти.

·  Извършен е ремонт на механичен филтър №3 в цех “ХВО”.

·  Извършен е ремонт на резервоар за сурова вода в цех “ХВО”.

· Извършено е изпитание и обслужване газопровода на дружеството. В момента се извършва цифрово заснемане и въстановяване на репери и кикове. 

· Извършена е подмяна на акумулаторна батерия на когенерацията.

· Извършена е подмяна захранващи проводници за противопожарни помпи.

· Извършен е ремонт на електро командна зала.

· Извършена е държавна проверка на 770 броя топломери за АС и вихрови разходомери.

· Доставени са и подменени 800 бр. батерии на топломери за абонатни станции.

· Подменена е амортизирана спирателна арматура с нови спирателни кранове по парни и топлофикационни магистрали.

· Извършени са частични ремонти по топлопреносната мрежа.

· Ремонт на автотракторна техника. Доставен на лизинг лекотоварен автомобил. 

· Извършен е ремонт на помпи в АС и предстои доставка на резервни части за ремонт на аварирали помпи.

· Извършва се доставка на резервни части за регулиращи системи на АС.

· Подменени са топлообменници за БГВ, затворени разширителни съдове, ремонтирана топлоизолация в АС.

· Доставена е хардуерна техника.

Изпълнени са още много други по дребни доставки на резервни части и материали необходими за работата на дружеството.Усвоени са       1 518  х. лв.

СПРАВКА

ЗА ИЗПЪЛНЕНИЕ НА РЕМОНТНАТА ПРОГРАМА 

към 31.12.2014 г.
	Ремонт в
	Предвидени ср. за периода /х.лв./
	Усвоени ср. към 31.12.14г./х.лв./

	Топлоизточник
	1377
	860

	Топ.мрежи
	133
	323

	АС
	244
	335

	Общо
	1754
	1518


СПРАВКА

Изпълнение на инвестиционна програма на “Топлофикация – Плевен “- ЕАД

към 31.12.2014 г.
	Наименование 

на проектите
	Стойност

/х. лв./
	Срок

на откупу-ване

/години/
	Вид 

на финан-сиране
	% на изпълнение към

31.12.2014г
	Очакван икономически ефект

	
	
	
	
	
	Отражение върху натуралните показатели
	Ефект в натура /т.усл. гориво Мвтч, т.вода и др./
	Ефект в х.лв.

	ТОПЛОИЗТОЧНИК
	
	
	
	
	
	
	

	Закупуване на помпа за дозиране на „хидро хикс“
	1.2
	
	Собствени средства
	
	Нормативен

акт
	
	

	Изграждане на система за енергиен мониторинг
	11.3
	
	Собствени средства
	
	Нормативен

акт
	
	

	ТОПЛОПРЕНОСНИ МРЕЖИ
	
	
	
	
	
	
	

	Реконструкция и рехабилитация на топлофикационни отклонения  
	661
	14
	Собствени средства
	
	
	119 т.у.г.
	47.2

	абонатни станции
	
	
	
	
	
	
	

	Реконструкция терминали и софтуер за отчет топломери в АС
	4
	
	Собствени средства
	
	Нормативен

акт
	
	

	Реконструкция на  АС 
	68
	4
	Собствени средства
	
	
	48 т.у.г.
	17

	Доставка топломери, вихрови разходомери и водомери
	8
	
	Собствени средства
	
	Нормативен

акт
	
	

	Всичко
	753.5
	
	
	
	
	
	


ІV. Идентификация на пазара
1. Клиенти 

 “Топлофикация - Плевен” ЕАД е дружество с комбиниран цикъл на производство на топлоенергия и като съпътстващо електроенергия.  

· Продажбата на електрическа енергията се извършва на основание Договор за продажба на електрическа енергия сключен с НЕК ЕАД.

· Изкупуването на електрическа енергията се извършва на основание Договор за изкупуване на електрическа енергия №3 от 1.07.2007 г. с “ЧЕЗ Електро България” АД в качеството си на краен снабдител с електрическа енергия.

Клиентите на дружеството по отношение на потреблението на топлоенергия към 31.12.2014 г. са:

	
	брой потребители

	Промишлени 
	14

	Стопански
	1 638

	В т.ч.Бюджетни
	159

	Битови абонати 
	28 921


2. Структура на клиентите и консумация

Потребителските типове на дружеството и техният относителен дял в приходите към 31.12.2014 г. се изразяват по следния начин:

	Клиенти 
	Продажби

 х. МВтч
	Относителен дял в продажбите на топлоенергия 

	Топлоенергия 
	197 357
	

	· промишлени 
	17 709
	9 %

	· стопански
	14 520
	7 %

	· бюджетни
	23 159
	12 %

	· битови абонати 
	141 969
	72 %


	Клиенти 
	Приходи

 х. лв
	Относителен дял в общите приходи 

	1. Всичко продажби
	76272
	

	2. Електроенергия
	64324
	84,33%

	3. Топлоенергия 
	11948

	15,67%


Продажбата на топлинна енергия се извършва на основата на писмени договори при Общи условия, оформени съгласно чл.149, ал.1, т.3 за стопански потребители и съгласно чл.150 от ЗЕ (Д.в-к бр.74от 2006 г.) за битови потребители. 

Битови клиенти – Без индивидуални договори. В сила са Общи условия за продажба на топлинна енергия за битови нужди от “Топлофикация – Плевен “ ЕАД на потребители в гр.Плевен, приети с Решение №ОУ – 067/03.12.2007 г.

· Договори с промишлени клиенти -     14 бр.


Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД на потребители в гр. Плевен, приети с Решение №ОУ – 068/03.12.2007 г. 

· Договори със стопански клиенти – 1 638 бр.

         - от тях бюджетни клиенти –           159 бр. 

Договорите са изготвени, съгласно Общи условия за продажба на топлинна енергия за стопански нужди от “Топлофикация – Плевен “ ЕАД но потребители в гр.Плевен, приети с Решение №ОУ – 068/03.12.2007 г
С най-голямо потребление на топлинна енергия през 2014 година са:

	1. 
	“Суфле Малтери България“ЕООД
	-       7 740 МВтч

	2. 
	“Яна” АД – Бургас – завод Плевен
	-          610 МВтч

	3. 
	“Мизия – 96” АД
	-        2 548 МВтч

	4. 
	“Сторко” АД
	-        5 829 МВтч


Броят на потребителите на издръжка на републиканския бюджет са 64. По крупните потребители са: ВМИ, Техникум по транспорт, Техникум по химични технологии, Техникум по облекло, Музикално училище,  СПТУ по строителна механизация, ТХВП, ЛВТ, Драматичен театър. 

Броят на клиенти на издръжка на общинските бюджети са 93. По крупните потребители от тях са: Целодневни детски градини-15 бр., Детски ясли-7 бр., Начални училища, Община – Плевен, училищата “Ст. Заимов”, “Иван Вазов”, “Климент Охридски” и други, ЕБС Културно-исторически музеи.

По-големи стопански клиенти от небюджетната сфера са: МБАЛ,Хотел “Балкан”, Поща, Фитнес център, Мания Тауър, Хотел Сити Груп, Макси център и Фирма Рикедом-Мол,Мол Панорама.

3. Конкуренция   

Около 55% от сградния фонд на гр.Плевен е топлофициран. Тенденцията при новите строежи е по възможност сградите да бъдат топлофицирани. Старата градска част и к-с Сторгозия са топлофицирани на 95 %. От к-с Кайлъка и Дружба е топлофицирана малка част. 

Към 31.12.2014 г. към “Топлофикация – Плевен” ЕАД са  включени  за отопление и БГВ 1268 абонатни станции, от които 1 112 за жилищни нужди и 170 за стопански нужди с 30 573 бр.клиенти и отопляем обем 5 922 017 м3. 

От тях на дялово разпределение на топлинната енергия са преминали 1 050 абонатни станции с 27 725 бр. клиенти. 

От 2002 г. до 31.12.2014 г. напълно отказали се от ползване на топлинна енергия с декларация по чл.153, ал.2 от ЗЕ са  61 абонатни станции и 96 отклонения, включени към други абонатни станции. Временно отказали се от топлинна енергия за сезон 2014/2015г. са 29 бр. абонатни станции. През 2014 г. са пуснати нови 7 АС.

Главната  причина за отказване от централизираното топлоснабдяване е невъзможността клиенти да заплащат ползваната топлинна енергия и промяната на броя клиенти на някои сгради. Отказалите се  заменят топлинната енергия, доставена от “Топлофикация - Плевен” ЕАД  с друг вид енергия, а именно:

1. За подгряване на вода за битови нужди – ел. енергия 

2. За отопление:

· ел. енергия в т.ч климатизатори;

· твърдо гориво - дърва и въглища;

· газ пропан-бутан;

· нафта.

Отказалите се клиенти от централизирано топлоснабдяване използват за отопление предимно ел. енергия. Независимо, че цената е висока, тя се предпочита по ред причини. 

За отопление използването на твърдо гориво, газ пропан-бутан и нафта е незначително. Това се дължи на трудностите при доставянето им, съхранението и изхвърляне на отпадъците получени  от горенето на твърдите горива.

Използване на електрическата енергия като алтернатива на централизираното топлоснабдяване на гр. Плевен може да стане след извършване реконструкция на голяма част на трансформаторните мощности и захранващите кабели, поради това че те не са разчетени за такива товари. 

Черноморска технологична компания – Варна има лицензия за извършване газоразпределение  в район  “Мизия”, в който попада и гр. Плевен.  Черноморската газова компания извършва инвестиционно проектиране за газификация на града и едновременно с това изгражда отклонения към отделни клиенти. Към 31.12.2014 г. са газифицирани около   1 200 битови клиенти и около 130 небитови. Изградената газопреносна мрежа е около 80 км.
V. ФИНАНСОВО СЪСТОЯНИЕ
Топлофикация - Плевен” ЕАД разполага с 19 841  689 лв. основен капитал, разпределен в 19 841  689 поименни акции с номинална стойност 1 лв. всяка една.  По отчет към 31.12.2014 год. собственият капитал на дружеството е 46 256 хил. лв.
За  2014 година, съгласно  финансовия отчет на “Топлофикация-Плевен” ЕАД финансовият резултат от дейността е загуба в размер на 6 236 хил. лв. Отчетената значителна загуба  за периода се дължи основно на драстично намаление на цената на електроенергията. С Решение № Ц-11/30.06.2014 година ДКЕВР определи цена от 01.07.2014 год., за изкупуване на електрическата енергия, произведена по комбиниран способ от дружеството  с 19.33 лв. на МВтч. по-ниска , спрямо действуващата до 30.06.2014 год. Друга причина за отчетената загуба е резултатът от продажбата на  авариралата в резултат на преждевременното изразходване на ресурса на използваната в когенерацията на “Топлофикация-Плевен” ЕАД газова  турбина . При балансова  стойност на същата в момента на отписването и от ДМА и завеждането и като стока 6649 хил. лв. , продажбата и бе осъществена през второ тримесечие на стойност 1846 хил.лв. Резултатът от тази сделка е загуба  4803 хил..лв. Освен това в края на годината бяха включени допълнителни разходи ,утежняващи финансовият резултат  като: разходи за закупуване на квоти за емисии на парникови газове, разходи за небаланс на електрическата енергия, разходи от промяната на валутния курс на долара.

Сравнителна таблица за финансовия резултат

	ПОКАЗАТЕЛ
	мярка
	Отчет

2014 г.
	Отчет

2013 г.
	Разлики



	1.Финансов резултат
	Хил. лв.
	-6236
	4616
	-10852

	2.Всичко приходи
	Хил. лв.
	81719
	87452
	-5733

	3.Всичко разходи
	Хил. лв.
	88635
	82311
	-6324



                  През 2014 година дружеството е работило със средна продажна цена за топлоенергия 60,53лв за МВтч и за електроенергия 212,16 лв/МВтч. 

Във връзка с изградената и пусната в действие през 2007 година нова когенерираща мощност, структурата на производството на дружеството коренно се промени. През 2014 година е продадена  303 182 МВтч електро енергия . За отчетния период от общо реализираните 197 357 мвтч топлоенергия, за населението са продадени 141 969 мвтч, представляващи 71.93 % от тях. Продажбите на топлоенергия за промишлеността, стопански нужди и бюджетни организации са  55 388 мвтч или  28.07 % от цялото производство.   В стойностно изражение нетните приходи от продажби изглеждат така:      
	Продукция
	Мярка
	Стойност
	Относителен дял %

	1. Ел. енергия
	Хил. лв.
	64324
	84%

	2. Топлоенергия в т.ч.
	Хил. лв.
	11948
	16%

	· Битови
	Хил. лв.
	8300
	69%

	· Бюджетни
	Хил. лв.
	1456
	12%

	· Стопански г. вода
	Хил. лв.
	888
	7%

	· Промишлени пара
	Хил. лв.
	1304
	12%

	3. Нетни приходи от продукция
	Хил. лв.
	76272
	100%


От другите приходи основните пера са :  получени глоби за закъснели плащания от клиенти в размер на 2026 хил. лв. , финансови приходи -64 хил. лв., приходи от дялово разпределение 517 хил. лв.;приходи от отписани задължения 835 хил.лв.
Разходите по отчета за приходи и разходи на дружеството през 2014 г. са    88 635хил. лева в т. ч. за дейността – 83 221 хил. лева и в т.ч. финансови разходи  5 414 хил. лева.

  Анализирани по елементи разходите   очертават следните тенденции:

1. Най-същественият разход са горивата, които през 2014 година представляват   72 % от разходите за дейността, а в абсолютна стойност  сумите са  59 654 хил. лева. Промяната в цените им през 2014 год. спрямо 2013 год. е видна от следните цифри:

	
	
	2014 година
	2013година
	Разлики

	Гориво
	мярка
	Количе

Ство
	ср. цена
	Количество
	ср. цена
	на ср. Цена

в %

	Природен газ
	хНм3
	95 307
	625.91
	89 567
	643.61
	    97.25%

	Мазут
	тона
	
	
	
	
	


В стойностно изражение увеличението на разхода за природен газ е 2008 хил. лв. спрямо 2013 година.

2. Ръстът на инфлацията през 2014 година спрямо 2013 година   оказва своето отрицателно влияние върху разходите за материали, външни услуги, вода, електроенергия, реагенти и други. В разходите за материали  се наблюдава  увеличение с 1692 хил. лв, 

3 . Разходите за външни услуги са 2000 хил. лв. , което основно е от външни услуги по ремонт на съоръженията и поддръжка 690 хил. лв.и такси дялово разпределение 531 хил. лв. .

4.  Отчетените други разходи са в размер на 12289 хил. лева  и в сравнение с 2013 година са се увеличили с 20201 хил. лв. От  тях  разходите глоби и неустойки по търговски задължения – 2339 хил.лв свързани с чл.86 от ЗЗД основно са изплатени суми по лихви за забавено плащане на “Булгаргаз” ЕАД ; обезценка на активи -30 хил. лв. и отписани вземания – 1419 хил. лв.; лихви по държавни вземания и други глоби закъснели плащания – 183 хил. лв.

5. Социалните разходи за периода са в размер на 120 хил,лв  и са в рамките  КТД подписан със синдикатите през  2007 година. 

6. “Топлофикация - Плевен” ЕАД отчете през 2014 година 
2566 хил. лева средства за работна заплата. Средногодишната работна заплата на едно заето лице е 12 636 лв., а средномесечната – 1 053 лв. В процент разходите за работна заплата  представляват 2,88% от общите разходи.

7.  Отчетените амортизационни отчисления на дружеството през 2014година са в размер на 4 197 хил. лв, които в сравнение с отчетените през 2013 г.  - бележат едно  намаление с  387 хил. лв. 

8. През отчетния период финансовите разходи са 5 414  хил. лева, представляващи лихви по банкови инвестиционни кредити ,  други банкови такси по обслужване и гаранции от страна на Първа Инвестиционна Банка и разходи по валутни операции, които в сравнение с отчетените през 2013 година са се увеличили с 2600 хил. лв.

През отчетният период капиталът на дружеството не е променян.

   Задължения и вземания на дружеството
По отношение събирането на вземанията, които към 31.12.2014 година по баланса  са в размер на 45 467 хил. лева нещата стоят по следния начин: 

1. По сметка 411 “Клиенти” вземанията от продажби по баланса към 31.12.2014 година са 45351 хил. лева по балансова стойност в т. ч. от месец декември 10 603 хил. лева. От вземанията , възникнали през м. декември, 2 040 хил. лв. са от  ЧЕЗ Електро Балгария АД и 5 612 хил. лв. от НЕК ЕАД за продадена електроенергия.Значителното нарастване на вземанията идва от забавено плащане от страна на НЕК ЕАД.Проблемите по събирането на средствата от потребителите на топлинна енергия продължиха и през  2014година. Финансовата криза доведе страната до тотална  липсата на оборотни средства   както на големите промишлени консуматори, така и на битовите абонати. Ръководството на “Топлофикация - Плевен” ЕАД положи много големи усилия за събиране на вземанията. Ежеседмично беше им напомняно за задълженията. Напомнителни и предупредителни писма, графици за погасяване на стари задължения, спиране на топлоподаването, завеждане на съдебни дела това беше част от ежедневната борба за събиране на вземанията.

        Общата събираемост на вземанията от клиенти през 2014 година    и по групи потребители сравнена с 2013г.  изглежда така:

	
	
	към 31.12. 2014 г.
	към 31.12.

2013 г

	Събираемост общо
	%
	67
	92

	1. От продажба на топлоенергия       в т.ч промишлени
	%
	67

98
	67

84

	         стопански
	%
	78
	76

	         бюджетни
	%
	97
	99

	         население
	%
	62
	60

	2. От продажба на ел. енергия
	%
	66
	100


Намалението се дължи на значителното забавяне на плащане от страна на НЕК ЕАД
         Във връзка с поддържане на едно нормално  функциониране на дружеството по отношение на разплащанията за природен газ, инвестиционна дейност, работни заплати и други парични разходи е изработена система за приоритети на плащанията, която се спазва стриктно от отговорните лица и е в следния порядък:

· Задължения към бюджета и НОИ;

· Плащания по главници и лихви по банкови кредити;

· Задължения  за природен газ;

· Задължения към персонала;

· Плащания към други доставчици и контрагенти за текущи ремонти, доставка на материали и други.

Усилията на ръководството на дружеството са насочени към подобряване качеството на топлоснабдяването и на работата с потребителите. Особено значение има предоставяне на точна и навременна информация на потребителите, свързана с топлоснабдяването им и възможностите за пестене на топлинна енергия

Подобряване на качеството на услугата:

· Регламентиране на изискванията към нивото на обслужване
· ДКЕВР с Решение №П-3 от 30.06.2004 г. т.2 Приема Показатели на качеството на топлоснабдяването. Показателите на качеството на топлоснабдяването включват:

· Норми на качеството на топлинната енергия

· Непрекъснатост на снабдяването с топлинна енергия

· Качество на търговските услуги

· Обобщен коефициент за оценка на качеството на топлоснабдяването

             Разработена е подробна методика, която следейки множество параметри и показатели прави анализ на нивото на обслужване на  клиентите ежемесечно, на шестмесечие и в годишен период.

· На шестмесечие и в годишен период ДКЕВР изисква обобщен анализ на постъпилите жалби от клиентите на дружеството
· Организиране на непрекъснат контрол и информация за състоянието и режима на работа на абонатните станции 

· Анализ на  резултатите от ежемесечния отчет на топломерите и настройване на АС съобразно потреблението

· Осигуряване на клиентите на безплатна проверка и консултация при проблеми с вътрешните отоплителни инсталации и оказване съдействие при ремонт на вътрешните инсталации.
· Осигуряване на денонощен телефон за предоставяне на информация на абонатите и приемане на съобщения за повреди и аварии

· Провеждане на срещи с представителите на фирмите, извършващи топлинно счетоводство за разрешаване проблеми с обслужването на клиентите.
· Ежемесечно получаване на данни за топлопотреблението по клиенти и извършване съответната настройка на абонатните станции

· Разработване на график за промени в хидравличния режим на топлопреносната мрежа, съобразно външната температура респ. топлопотреблението  в преходните периоди

· Проучване нуждите на клиентите в сгради – етажна собственост и програмиране на системите за регулиране на температурата съобразно предложените от тях графици

· Ремонт и обновяване на топлинната изолация на абонатните станции

· Оптимизиране на летните режими на парните и водните топлопреносни мрежи и изключване на неефективно работещи отклонения

· Монтаж на автоматични обезвъздушители по инсталациите ВОИ и БГВ на клиентите.
· Монтаж на часовници на помпите за БГВ с цел оптимизиране на разходите на топлинна енергия

Подобряване информационното обслужване на потребителите:

· Актуализиране на информацията на справочните табла в “ приемна” и централен инкасо-пункт

· Ежемесечна информация за регионалните печатни издания и електронни медии

· Действаща приемна за комплексно обслужване на клиентите – справки, информация, приемане на молби и предложения, плащания 

· Провеждане на приемни дни за граждани с ръководителите на дружеството

· Обновяване сайта на дружеството – поддържане на форум за отговор на въпроси, за проверка на сметки, справки с нормативни документи, актуални новини, специализирана информация и др.

         Повишаване на събираемостта: 

· Изготвяне на програма за повишаване на събираемостта на вземанията за топлинна енергия

· Ежемесечно следене броя на изрядните платци и анализ

· Ежемесечно следене на платените в срок фактури и анализ

· Ежемесечно следене на длъжниците по различни критерии

· Посещение на мобилната група на клиенти, дължащи суми

· Водене на разговори и покана за сключване на договори за разсрочено изплащане на сумите по определени критерии

· Следене спазването на споразуменията за издължаване на суми за топлинна енергия  

· Прекъсване на топлоснабдяването на длъжниците след писмено предупреждение

· Завеждане на изпълнителни дела срещу клиенти с големи задължения – битови и небитови.
· Възможност за разплащане с пост  - терминал, чрез “DATA MAX”  LTD,easy pay и e pay.

· Организиране на непрекъсната връзка с ръководителите на фирмите – големи клиенти на топлинна енергия за своевременно заплащане на дължимите суми и оптимизиране на топлопотреблението

· Ежемесечно разнасяне на писма-справки и фактури за месечните начисления на битовите и небитовите клиенти.
· Организиране на промоции

· Периодично напомняне по телефон за неплатени сметки

2. По отношение задълженията към доставчици дружеството се е стремило да ги погасява в зависимост от наличието на свободни финансови средства и с особено внимание към задълженията за природен газ. Към 31.12.2014 година по баланса на дружеството задълженията към доставчици са  50 005 хил. лева, от които към “Булгаргаз” ЕАД  38 701 хил. лева.Задължението към “Булгаргаз” ЕАД е нарастнало драстично поради неспазване от страна на НЕК ЕАД сключено тристранно споразумение по силата на което НЕК ЕАД превежда дължимите суми за електроенергия на  Булгаргаз” ЕАД съответно за намаляване на дължимия природен газ.
                   В пасива на баланса са включени дългосрочни задължения  с общ размер 39 781 хил. лв.представляващи:

Задължение към ПИБ по овърдрафтен кредит за строителство  на когенерираща мощност LM2500+,кредит външно финансиране  -   6 702 хил. лв. 
-  Задължение към ПИБ АД по кредит за аванс на когенерация – 205 хил. евро.

-    Кредит за ремонт на гореща секция – 3 133 хил.лв.

- Задължение към Дженерал Електрик за нова газова турбина-6 332 хил USD.

- Задължение към Ню Експрес Финанс,съгласно договор за временна финансова помощ-19 558 хил. лв.
VI. ИЗСЛЕДВАНЕ ЗА РАЗВОЙНА ДЕЙНОСТ

През  2014 година “Топлофикация-Плевен” ЕАД  не е извършвала изследвания и развойна дейност.

гр.Плевен

31 март 2015 год.                                      

                                                                               ______________________
                                                                                        инж. ИВАН ГЕТОВ

                                                                                       ИЗПЪЛНИТЕЛЕН ДИРЕКТОР 

                                                                           на “ТОПЛОФИКАЦИЯ-ПЛЕВЕН” ЕАД

